PMIndiaData/PMIndiaSum huggingface dataset:
బెంగళూరు లోని కెంపెగౌడ అంతర్జాతీయ విమానాశ్రయం లో రెండో టర్మినల్ ను ప్రారంభించిన ప్రధాన మంత్రి

బెంగళూరు లో గల కెంపెగౌడ అంతర్జాతీయ విమానాశ్రయం తాలూకు రెండవ టర్మినల్ ను ప్రధాన మంత్రి శ్రీ నరేంద్ర మోదీ ఈ రోజు న ప్రారంభించారు. విమానాశ్రయం అధికారుల తో ఆయన భేటీ అయ్యారు కూడాను. ఈ సందర్భం లో విమానాశ్రయం అధికారులు రెండో టర్మినల్ భవనం రూపురేఖల ను గురించి ప్రధాన మంత్రి కి వివరించారు. కెంపెగౌడ అంతర్జాతీయ విమానాశ్రయం లో ఎక్స్ పీరియన్స్ సెంటర్ లో సమకూర్చిన సదుపాయాల ను ఆయన పరిశీలించడం తో పాటు రెండో టర్మినల్ గుండా కలియదిరిగారు. రెండో టర్మినల్ ను గురించిన ఒక లఘు చిత్రాన్ని కూడా ప్రధాన మంత్రి వీక్షించారు. ప్రధాన మంత్రి ఒక ట్వీట్ లో – ‘‘కెంపెగౌడ అంతర్జాతీయ విమానాశ్రయం లోని రెండో టర్మినల్ విమానాశ్రయం యొక్క సామర్థ్యాన్ని పెంపు చేయడం తో పాటు మరిన్ని సౌకర్యాల ను కూడా అందించనుంది. ఇది మన నగర స్వరూపాలను ఉన్నత శ్రేణి మౌలిక సదుపాయాల సహితం గా తీర్చిదిద్దాలన్న ఉద్దేశ్యం తో చేపట్టిన మా ప్రయాసల లో ఒక భాగం గా ఉన్నది. టర్మినల్ అత్యంత సుందరం గాను, ప్రయాణికుల కు సౌకర్యవంతమైంది గాను ఉంది. దీనిని ప్రారంభించినందుకు సంతోషిస్తున్నాను.’’ అని పేర్కొన్నారు. పూర్వరంగం బెంగళూరు లో దాదాపు ఐదు వేల కోట్ల రూపాయల వ్యయం తో కెంపెగౌడ అంతర్జాతీయ విమానాశ్రయం రెండో టర్మినల్ ను నిర్మించడమైంది. ప్రస్తుతం ఏడాది కి 2.5 కోట్ల మంది ప్రయాణికులు రాక పోక లు జరుపుతున్న విమానాశ్రయ సామర్థ్యం ఈ టర్మినల్ అందుబాటు లోకి వచ్చాక రెట్టింపై, సంవత్సరానికి 5-6 కోట్ల మంది ప్రయాణికుల కు అనువైంది గా ఉండగలదు. ఉద్యానవన నగరమైన బెంగళూరు కు ఒక బహుమతి గా, ప్రయాణికుల కు ఒక ఉద్యానవనం లో నడచిన అనుభూతి ని ఇచ్చేదిగా ఈ రెండో టర్మినల్ ను రూపొందించడం జరిగింది. ప్రయాణికులు పది వేలకు పైగా చదరపు మీటర్ల పచ్చని గోడలు, వేలాడే తోట లు, ఆరుబయలు ఉద్యానవనాల గుండా సాగేందుకు వీలు ఉంది. ప్రాంగణం అంతటా వంద శాతం నవీకరణ యోగ్య ఇంధనాన్ని వినియోగించుకొనే అవకాశం ఉండడం తో ఈ విమానాశ్రయం ఇప్పటికే స్థిరత్వం లో ఒక గుర్తింపు ను తెచ్చుకొంది. ఈ రెండో టర్మినల్ ను స్థిరత్వ సూత్రాల తో రూపొందించడం జరిగింది. స్థిరత్వం కోసం చేపట్టిన చర్యల ఆధారం గా, కార్యకలాపాల ను ప్రారంభించడానికి ముందే అమెరికా గ్రీన్ బిల్డింగ్ కౌన్సిల్ (జిబిసి) ద్వారా ప్రి సర్టిఫైడ్ ప్లాటినమ్ రేటింగు ను పొందిన ప్రపంచం లోని అతి పెద్ద టర్మినల్ గా ఈ రెండో టర్మినల్ నిలచింది. రెండో టర్మినల్ కోసం ఏర్పాటు చేసిన అన్ని కళాఖండాల ను ‘నవరస’ ఇతివృత్తం ఏకం చేస్తుంది. ఇక్కడ అమర్చిన కళాఖండాలు కర్నాటక వారసత్వం, సంస్కృతి లతో పాటు సువిశాల భారతీయ తత్వాన్ని కూడా ప్రతిబింబిస్తాయి. మొత్తం మీద, రెండో టర్మినల్ రూపకల్పన, నిర్మాణం నాలుగు మార్గదర్శక సూత్రాల ద్వారా ప్రభావితమైంది. అవి ఏవేవంటే పచ్చని తోట లో టర్మినల్, స్థిరత్వం, సాంకేతికత, కళ మరియు సంస్కృతి అనేవే. రెండో టర్మినల్‌ ఆధునికమైంది అయినప్పటికీ ఈ అంశాల వల్ల ఈ టర్మినల్ ప్రకృతి తో మమేకమై, ప్రయాణికులందరికీ ‘ఒక చిరస్మరణీయమైన గమ్యం’ తాలూకు అనుభవాన్ని అందిస్తుంది. ఈ సందర్భం లో ప్రధాన మంత్రి వెంట కర్నాటక ముఖ్యమంత్రి శ్రీ బసవరాజ్ బొమ్మై, కర్నాటక గవర్నరు శ్రీ థావర్ చంద్ గహ్ లోత్ మరియు కేంద్ర మంత్రి శ్రీ ప్రహ్లాద్ జోశి లు ఉన్నారు.
ప్ర‌ధాన మంత్రి శ్రీ న‌రేంద్ర మోదీ తో స‌మావేశ‌మైన సింగ‌పూర్ ఉప ప్ర‌ధాని, ఆర్థిక మంత్రి శ్రీ హెంగ్ స్వే కేట్

ప్ర‌ధాన మంత్రి శ్రీ న‌రేంద్ర మోదీ తో సింగ‌పూర్ ఉప ప్ర‌ధాని, ఆర్థిక మంత్రి శ్రీ హెంగ్ స్వే కేట్ ఈ రోజున స‌మావేశ‌మ‌య్యారు. ఈ సంద‌ర్భం గా శ్రీ కేట్ త‌మ ప్ర‌ధాని శ్రీ లీ సియెన్ లూంగ్ యొక్క మ‌రియు సీనియ‌ర్ మంత్రి శ్రీ గోహ్ చోక్ టోంగ్ యొక్క సందేశాన్ని శ్రీ మోదీ కి అంద‌జేశారు. వారితో తాను జ‌రిపిన ఫ‌ల‌ప్ర‌ద స‌మావేశాల ను ప్ర‌ధాన మంత్రి శ్రీ మోదీ గుర్తు కు తెచ్చుకొని, మ‌రి వారికి త‌న శుభాకాంక్ష‌ల ను తెలియ‌ జేయ‌వ‌ల‌సింది గా ఉప ప్ర‌ధాని శ్రీ కేట్ ను కోరారు. కింద‌టి నెల లో న్యూ యార్క్ లోని ఐక్య రాజ్య స‌మితి లో మ‌హాత్మ గాంధీ 150వ జ‌యంతి కి గుర్తు గా నిర్వ‌హించిన ఒక ప్ర‌త్యేక కార్య‌క్ర‌మం లో ప్ర‌ధాని శ్రీ లీ సియెన్ లూంగ్ పాలుపంచుకొన్నందుకు కూడా ప్ర‌ధాన మంత్రి శ్రీ మోదీ త‌న ప్ర‌శంస‌లు వ్య‌క్తం చేశారు. భార‌త‌దేశ ప్ర‌భుత్వం చేప‌ట్టిన ప‌రివ‌ర్త‌న పూర్వ‌క‌మైన చ‌ర్య‌ల ను ఉప ప్ర‌ధాని శ్రీ కేట్ ప్ర‌స్తావించి, త‌త్ ప‌ర్య‌వ‌సానం గా ఇనుమ‌డించిన పెట్టుబ‌డి అవ‌కాశాలు, మ‌రీ ముఖ్యం గా భార‌త‌దేశం లోని మౌలిక స‌దుపాయాల క‌ల్ప‌న రంగం లో ఇవి మ‌రింత గా పెర‌గ‌డాన్ని ప్ర‌స్తావించారు. అలాగే, ఆయ‌న ఫిన్‌టెక్ రంగం స‌హా, సాంకేతిక విజ్ఞాన రంగం లో సింగ‌పూర్ మ‌రియు భార‌త‌దేశం ల మ‌ధ్య స‌హ‌కారం పెంపొంద‌డాన్ని గురించి కూడా ప్ర‌ముఖం గా ప్ర‌స్తావించారు. ఉభ‌య దేశాల మ‌ధ్య వ్యాపారం మ‌రియు పెట్టుబ‌డి సంబంధాలు వ‌ర్ధిల్లుతూ ఉండటం ప‌ట్ల ప్ర‌ధాన మంత్రి శ్రీ మోదీ సంతోషాన్ని వ్య‌క్తం చేశారు. సింగ‌పూర్ లో భీమ్ యాప్‌, ఇంకా రూపే కార్డు ల ప్రారంభాన్ని గురించి ఆయ‌న చెప్తూ, ఇవి ఆర్థిక లావాదేవీల లో స‌ర‌ళ‌త్వాన్ని ఎంత‌గానో ఇనుమ‌డింప చేశాయ‌ని పేర్కొన్నారు. సింగ‌పూర్ కు చెందిన విద్యార్థుల భాగ‌స్వామ్యం తో చెన్నై లో సంయుక్తం గా నిర్వ‌హించిన రెండ‌వ హ్యాక‌థ‌న్ ఫ‌ల‌ప్ర‌ద‌మైంద‌ని కూడా ఆయ‌న అన్నారు. ఈ ప‌రిణామాలు అన్నీ ఉభ‌య దేశాల మ‌ధ్య స‌న్నిహిత, సాముదాయ‌క వ్యాపారప‌ర‌మైన మ‌రియు నూత‌న ఆవిష్క‌ర‌ణ సంబంధిత భాగ‌స్వామ్యం నెల‌కొంటోంద‌న‌డానికి నిద‌ర్శ‌నం గా ఉన్నాయ‌ని చెప్పారు.
ప్ర‌ధానికి స‌రికొత్త సూచ‌న‌లు, భావ‌న‌ల‌ను ఆవిష్క‌రించిన   ప్ర‌భుత్వ కార్య‌ద‌ర్శులు

భార‌త ప్ర‌ధాన మంత్రి శ్రీ న‌రేంద్ర మోదీతో శుక్రవారం ప్ర‌భుత్వ కార్య‌దర్శులు స‌మావేశ‌మై కీల‌కాంశాల‌పై త‌మ మ‌నోగ‌తాల‌ను ఆవిష్క‌రించారు. ప్ర‌ధాని సూచ‌న‌ల మేర‌కు భార‌త ప్ర‌భుత్వ కార్య‌ద‌ర్శులు రెండు గ్రూపులుగా విడిపోయి వివిధ కీల‌కాంశాల‌పై త‌మ సూచ‌న‌లు, భావ‌న‌ల‌ను ఈ సంద‌ర్భంగా ఆయ‌న‌కు వివ‌రించారు.(ఏ) స‌రికొత్త‌గా బ‌డ్జెట్ రూప‌క‌ల్ప‌న‌, దాని అమ‌లు, (బి) స్వ‌చ్ఛ భార‌త్‌, గంగా న‌ది శుద్ధి అన్న రెండు కీల‌కాంశాల‌పై నూత‌న ఆలోచ‌న‌ల‌ను ప్ర‌ధానితో పంచుకున్నారు. ఇది వ‌ర‌కు నిర్వ‌హించిన కార్య‌క్ర‌మంలో భాగంగా కొత్త ఆలోచ‌న‌ల ఆవిష్క‌ర‌ణ‌ కార్య‌క్ర‌మం మ‌రో పర్యాయం ప్ర‌ధాని, ప్ర‌భుత్వ కార్య‌ద‌ర్వుల మ‌ధ్య జ‌రిగింది.కేంద్ర మంత్రులు శ్రీ రాజ్‌నాథ్‌సింగ్‌, శ్రీ అరుణ్ జైట్లీ, శ్రీమ‌తి సుష్మా స్వ‌రాజ్‌, శ్రీ మ‌నోహ‌ర్ పారిక్క‌ర్‌తో పాటు ప్ర‌భుత్వ కార్య‌ద‌ర్శులు ఈ స‌మావేశంలో పాల్గొన్నారు. కార్య‌ద‌ర్శుల ప్ర‌జెంటేష‌న్ల స‌మ‌యంలో ప్ర‌ధానితో పాటు ప‌లువురు కేంద్ర మంత్రులు త‌మ సందేహాలు, ప్ర‌శ్న‌లను కార్య‌ద‌ర్శుల‌కు సంధించారు. ప్ర‌భుత్వ కార్య‌ద‌ర్శుల స‌రికొత్త ఆలోచ‌న‌లు మ‌రింత మెరుగ్గా ఉండేందుకు త‌మ సూచ‌న‌ల‌ను అందించారు.ఈ ఏడాది జ‌న‌వ‌రి 12న ఇంధ‌న పొదుపు, సామ‌ర్థ్యం అన్న అంశంపై మొద‌టి గ్రూపు కార్య‌ద‌ర్శులు ప్ర‌ధాన మంత్రి, కేంద్ర మంత్రుల ముందు ప్ర‌జెంటేష‌న్ ఇచ్చారు.
‘ఉత్త‌ర్ ప్ర‌దేశ్‌ ఇన్వెస్ట‌ర్స్ స‌మిట్ 2018’ లో ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘ఉత్త‌ర్ ప్ర‌దేశ్‌ ఇన్వెస్ట‌ర్స్ స‌మిట్ 2018’ లో ఈ రోజు ప్రారంభోప‌న్యాసం చేశారు. ప‌రివ‌ర్త‌న చోటు చేసుకొన్న‌ప్పుడు అది అందరూ చూసేటట్లు స్పష్టంగా ఉంటుంది అని ఆయ‌న అన్నారు. ఇంత మంది పెట్టుబ‌డిదారుల ప్రాతినిధ్యంతో ఇంత ప్రముఖ పెట్టుబ‌డిదారుల శిఖ‌ర స‌మ్మేళ‌నాన్ని ఉత్త‌ర్ ప్ర‌దేశ్ లో నిర్వ‌హిస్తున్నారంటే ఇదే మార్పును సూచిస్తున్నట్లుగా ఉందని ఆయ‌న చెప్పారు. ఇంత త‌క్కువ కాలంలో రాష్ట్రం త‌న‌ను తాను అభివృద్ధి మార్గంలోను, సమృద్ధి ప‌థంలోను నిలుపుకొన్నందుకు రాష్ట్రాన్ని ఆయన అభినందించారు. వ‌న‌రులు మ‌రియు సామ‌ర్ధ్యాల పరంగా రాష్ట్రం పుష్క‌లంగా ఉందని ఆయ‌న అన్నారు. ఈ రాష్ట్రం యొక్క బ‌లాలు వ్య‌వ‌సాయ‌ంలో ఉన్నాయ‌ని ఆయన పేర్కొన్నారు. రాష్ట్రంలోని న‌కారాత్మ‌క వాతావ‌ర‌ణాన్ని స‌కారాత్మ‌క‌మైందిగా, ఇంకా ఆశ‌ తో నిండినదిగా మార్చివేసినందుకు ముఖ్య‌మంత్రి యోగి ఆదిత్య‌నాథ్ ప్ర‌భుత్వాన్ని ప్రధాన మంత్రి అభినందించారు. వేరు వేరు రంగాల‌లో రాష్ట్రం సరైన విధానాల‌ను రూపొందిస్తోంద‌ని ఆయ‌న అన్నారు. వ్య‌వ‌సాయ‌దారుల‌కు, మ‌హిళ‌ల‌కు మ‌రియు యువ‌త‌కు చేసిన వాగ్దానాల‌ను నెర‌వేర్చ‌డంలో రాష్ట్ర ప్ర‌భుత్వం గంభీరంగా ఉన్నద‌ని ఆయ‌న వివరించారు. రాష్ట్రం ‘‘ఒక జిల్లా, ఒక ఉత్ప‌త్తి’’ ప‌థ‌కం పై క‌స‌రత్తు చేస్తోంద‌ని ప్రధాన మంత్రి అన్నారు. కేంద్ర ప్ర‌భుత్వం ప్ర‌వేశ‌పెట్టిన ‘స్కిల్ ఇండియా మిష‌న్‌’, ‘స్టాండ్‌-అప్ ఇండియా’, ‘స్టార్ట్-అప్ ఇండియా’, ఇంకా ‘ప్ర‌ధాన మంత్రి ముద్ర‌ యోజ‌న’ ల వంటి ప‌థ‌కాలు ‘‘ఒక జిల్లా, ఒక ఉత్ప‌త్తి’’ ప‌థ‌కాన్ని అమ‌లు చేయడంలో ఉప‌యోగ‌క‌రంగా ఉండగలవని ఆయ‌న చెప్పారు. కేంద్ర ప్ర‌భుత్వం యొక్క ‘ప్ర‌ధాన మంత్రి కిసాన్ సంప‌ద ప‌థ‌కం’ వ్య‌వ‌సాయ‌ రంగంలో వృథా ను త‌గ్గించ‌డంలో తోడ్ప‌డ‌గ‌ల‌ద‌ని ఆయ‌న అన్నారు. రాష్ట్రంలో చెర‌కు పంట పెద్ద ఎత్తున సాగ‌వుతున్న కార‌ణంగా ఇథ‌నాల్ ఉత్ప‌త్తి లో ఈ రాష్ట్రానికి గొప్ప అవ‌కాశాలు ఉన్నాయని ఆయ‌న తెలిపారు. ర‌క్ష‌ణ రంగ సంబంధిత పారిశ్రామిక కారిడార్ ను ఉత్త‌ర్ ప్ర‌దేశ్ లో ఏర్పాటు చేయ‌డం జరుగుతుందని, ఇది బుందేల్‌ఖండ్ ప్రాంత అభివృద్ధికి దోహ‌దం చేయ‌గ‌ల‌ద‌ని ప్ర‌ధాన మంత్రి వెల్లడించారు. వ‌చ్చే సంవ‌త్స‌రం ప్ర‌యాగ లో నిర్వ‌హించే కుంభ్ మేళా ప్ర‌పంచంలోకెల్లా ఆ త‌ర‌హా అతి పెద్ద కార్య‌క్ర‌మం కాగ‌ల‌ద‌ని ప్ర‌ధాన మంత్రి అన్నారు.
నిఘా జాగృతివారం సూచకం గా నవంబర్ 3వ తేదీ న ఏర్పాటు చేసిన కార్యక్రమం లో ప్రసంగించనున్నప్రధాన మంత్రి

సెంట్రల్ విజిలెన్స్ కమిశన్ (సివిసి) ఆధ్వర్యం లో నిఘా జాగృతి వారం కార్యక్రమాని కి గుర్తు గా నవంబర్ 3వ తేదీ నాడు ఉదయం పూట 11 గంటల కు న్యూ ఢిల్లీ లోని విజ్ఞ‌ాన్ భవన్ లో జరిగే కార్యక్రమం లో ప్రధాన మంత్రి శ్రీ నరేంద్ర మోదీ పాల్గొని ప్రసంగించనున్నారు. ఈ సందర్భం లో, ప్రధాన మంత్రి సివిసి కి సంబంధించిన కొత్త ఫిర్యాదు నిర్వహణ వ్యవస్థ యొక్క పోర్టల్ ను ప్రారంభిస్తారు. ఈ పోర్టల్ ను పౌరుల కు వారి ఫిర్యాదు లు ఏ స్థితి లో ఉన్నదీ ఎప్పటికప్పుడు తాజా సమాచారాన్ని అందించడానికి రూపొందించడమైంది. ‘‘ఎథిక్స్ ఎండ్ గుడ్ ప్రాక్టీసెస్’’ అనే అంశం పై రూపొందించిన చిన్న పుస్తకాల శ్రేణి ని, ‘‘ప్రివెంటివ్ విజిలెన్స్’’ అనే అంశం పై ఉత్తమ అభ్యాసాల సంకలనాన్ని, అలాగే సార్వజనిక సేకరణ అనే అంశం పై రూపొందించిన ‘‘విజ్ఐ–వాణి’’ ప్రత్యేక సంచిక ను కూడా ప్రధాన మంత్రి విడుదల చేయనున్నారు. జీవనం లోని అన్ని రంగాల లో నిజాయతీ ని పరిరక్షించాలనే సందేశాన్ని వ్యాప్తి చేయడం కోసం సంబంధిత అన్ని వర్గాల ను ఏకతాటి మీదకు తీసుకు రావడం కోసం విజిలెన్స్ అవేర్ నెస్ వీక్ కార్యక్రమాన్ని సివిసి ఏటా పాటిస్తుంటుంది. ఈ సంవత్సరం లో, దీని ని అక్టోబర్ 31వ తేదీ మొదలుకొని నవంబర్ 6వ తేదీ వరకు ఒక అభివృద్ధి చెందిన దేశం కోసం అవినీతి కి తావు ఉండనటువంటి భారతదేశం’’ అనే ఇతివృత్తం తో పాటించడం జరుగుతున్నది. నిఘా జాగృతి వారం తాలూకు పైన ప్రస్తావించిన ఇతివృత్తం తో సివిసి నిర్వహించిన ఒక దేశ వ్యాప్త వ్యాస రచన పోటీ లో ఉత్తమమైన వ్యాసాల ను వ్రాసిన అయిదుగురు విద్యార్థుల కు బహుమతుల ను కూడా ప్రధాన మంత్రి ప్రదానం చేయనున్నారు.
ప్ర‌ధాన మంత్రి శ్రీ నరేంద్రమోదీ తో చిన్న  జీయ‌ర్ స్వామీజీ భేటీ

ప్ర‌ధాన మంత్రి శ్రీ నరేంద్రమోదీ తో శ్రీ త్రిదండి శ్రీ‌మ‌న్నారాయ‌ణ రామానుజ చిన్న జీయ‌ర్ స్వామీజీ ఈ రోజు అయ్యారు. 2017 వ సంవ‌త్స‌రంలో రామానుజాచార్య 1000వ జ‌యంతి ని పండుగలా జరిపేందుకు నిర్వ‌హించ‌ త‌ల‌పెట్టిన ఒక కార్య‌క్ర‌మాన్ని గురించి స్వామీజీ ప్ర‌ధాన మంత్రికి వివరించారు. ఆ సందర్భంలో రామానుజాచార్య స్వామి 216 అడుగుల లోహ విగ్ర‌హాన్ని హైద‌రాబాద్ లో ప్ర‌తిష్ఠించ‌నున్నట్లు తెలియ‌జేశారు. రామానుజాచార్య‌ స్వామి క్రీస్తు శ‌కం 1017 లో జన్మించి మహా ఆధ్యాత్మిక‌ వేత్తగా పేరు తెచ్చుకున్నారు.
2001వ సంవత్సరం పార్లమెంట్ పై జరిగిన దాడి లో అమరులైన వారికి శ్రద్ధాంజలి ఘటించిన ప్రధాన మంత్రి

ప్రధాన మంత్రి శ్రీ నరేంద్ర మోదీ 2001వ సంవత్సరం లో పార్లమెంట్ పై జరిగిన దాడి లో అమరులైన వారి కి శ్రద్ధాంజలి ని ఘటించారు. ‘‘మన పార్లమెంటు ను రక్షిస్తూ వారి యొక్క ప్రాణాల ను ఆహుతి చేసిన వీర సిబ్బంది కి ఈ రోజు న మనం శ్రద్ధాంజలి ని ఘటిస్తున్నాము. వారి ప్రాణ సమర్పణాన్ని ఎన్నటికీ మరువబోము’’ అంటూ ప్రధాన మంత్రి ఒక సందేశం లో పేర్కొన్నారు.
భార‌త‌దేశం, బెలారూస్ ల మ‌ధ్య వ్య‌వ‌సాయం, సాంకేతిక విజ్ఞానం, శాస్త్ర విజ్ఞానం వంటి రంగాల‌లో ప‌ర‌స్ప‌ర ప్ర‌యోజ‌నాల‌కు ఉద్దేశించిన శాస్త్ర విజ్ఞానం, సాంకేతిక విజ్ఞానం సంబంధిత స‌హ‌కార ఒప్పందానికి ఆమోదం తెలిపిన మ‌ంత్రివ‌ర్గం

వ్య‌వ‌సాయం, సాంకేతిక విజ్ఞానం, శాస్త్ర విజ్ఞానం త‌దిత‌ర‌ రంగాల‌లో ప‌ర‌స్ప‌ర ప్ర‌యోజ‌నాల కోసం ఇండియ‌న్ నేష‌న‌ల్ సైన్స్ అకాడ‌మీ (ఐఎన్ఎస్ఎ) మ‌రియు నేష‌న‌ల్ అకాడ‌మీ ఆఫ్ సైన్సెస్ ఆఫ్ బెలారూస్ (ఎన్ఎఎస్ బి) లు కుదుర్చుకొన్న శాస్త్ర విజ్ఞానం, సాంకేతిక విజ్ఞానం సంబంధ స‌హ‌కారపూర్వక ఒప్పందాన్ని గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం దృష్టికి తీసుకువ‌చ్చారు. బెలారూస్ అధ్య‌క్షులు శ్రీ అలెగ్జాండ‌ర్ లుకాశెన్‌కో భారతదేశంలో పర్యటించిన సందర్భంగా 2017 సెప్టెంబ‌ర్ 12వ తేదీన న్యూ ఢిల్లీ లో ఈ ఒప్పంద ప‌త్రాల‌ను ఇరు పక్షాలు ఇచ్చి పుచ్చుకోవ‌డం జ‌రిగింది. ప్ర‌పంచ స్థాయిలో పోటీ ప‌డే సాంకేతిక ప‌రిజ్ఞానాన్ని భార‌త‌దేశం మ‌రియు బెలారూస్ ల‌లో గుర్తించడం, మ‌దింపు చేయ‌డం, అభివృద్ధి ప‌ర‌చ‌డం, ఇంకా వాణిజ్య స‌ర‌ళిలో వినియోగించ‌డం ఈ ఒప్పందం యొక్క ల‌క్ష్యాలు. ప‌రిశోధ‌న, సాంకేతిక‌త‌ బ‌ద‌లాయింపులు, నిపుణుల రాక‌ పోక‌లు మ‌రియు శాస్త్ర విజ్ఞాన పరమైన, ఇంకా ఆర్థికపరమైన ప్ర‌యోజ‌నాలకు దారితీసేట‌టు వంటి సంయుక్త కార్యశాలల నిర్వహణలో ఈ ఒప్పందం ఉభ‌య దేశాల‌లోని సంస్థ‌ల‌కు మద్దతిస్తుంది.
దక్షిణ ఆసియా ఉపగ్రహం– కొన్ని ప్రధానాంశాలు

ప్రధాన మంత్రి శ్రీ నరేంద్ర మోదీ దక్షిణ ఆసియా లోని ఇరుగుపొరుగు దేశాలకు ఆకాశంలో ఉండి పనిచేసే ఒక అపూర్వ బహుమానాన్ని ఇవ్వడంతో, అంతరిక్ష దౌత్యం నూతన శిఖరాలను అందుకొంది. ఇరుగుపొరుగు దేశాలు ఉపయోగించుకొనేందుకు అనువుగా కమ్యూనికేషన్స్ శాటిలైట్ ను ఎటువంటి ఖరీదు లేకుండా బహుమానంగా ఇవ్వడమనేది ప్రపంచవ్యాప్తంగా పరిశీలించినప్పుడు బహుశా ఇంతకు ముందు ఎన్నడూ ఇలా జరిగిన దాఖలా లేదేమో. ఈ ఉపగ్రహం బరువు 2 టన్నులకు పైగానే ఉంటుంది. దీనిని 230 కోట్ల రూపాయలకు పైగా వ్యయంతో నిర్మించారు. దీని పాదముద్ర యావత్తు దక్షిణ ఆసియా అంతటా విస్తరిస్తుంది. దక్షిణ ఆసియా ఉపగ్రహానికి 12 కెయు బ్యాండ్ ట్రాన్స్ పాండర్లు ఉన్నాయి. వీటిని భారతదేశ ఇరుగుపొరుగు దేశాలు వాటి కమ్యూనికేషన్స్ ను పెంపొందించుకొనేందుకు ఉపయోగించుకోవచ్చు. ప్రతి దేశానికి కనీసం ఒక ట్రాన్స్ పాండర్ ను ఉపయోగించుకొనే సౌలభ్యం ఉంటుంది. దీని ద్వారా వారు వారి సొంత కార్యక్రమాలను ప్రసారం చేసుకోవచ్చు. ఈ ఉపగ్రహం డిటిహెచ్ టెలివిజన్, విఎస్ఎటి లింకులు, టెలి-ఎడ్యుకేషన్, టెలిమెడిసిన్ మరియు విపత్తుల వేళ నిర్వహణ సంబంధ మద్దతు వంటి సేవలలో తోడ్పడుతుంది. ఇది భూకంపాలు, తుపానులు, వరదలు మరియు సునామీల వంటి విపత్తుల వేళల్లో కీలకమైన కమ్యూనికేషన్ లింకులను అందించగలదు. దక్షిణ ఆసియా లో ఈ ఉపగ్రహం నుండి లబ్ధిని పొందే ఏడు దేశాల ప్రభుత్వాధినేతలు వీడియో కాన్ఫరెన్స్ మాధ్యమం ద్వారా కలుసుకొని, మాటామంతీ జరిపారు. ఉపగ్రహ ప్రయోగం విజయవంతం కావడంతో, వారు ఇలాగ సంభాషించుకోవడాన్ని అపూర్వ రీతిలో జరిపిన ఒక వేడుకగా చెప్పుకోవచ్చు.
పట్నాలో శ్రీ గురు గోబింద్ సింగ్ జీ మహరాజ్ 350వ జయంతి ఉత్సవాలకు హాజరైన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ ఈ రోజు పట్నాలో శ్రీ గురు గోబింద్ సింగ్ జీ మహరాజ్ 350వ జయంతి ఉత్సవాలకు హాజరయ్యారు. ఈ సందర్భంగా ఒక స్మారక తపాలా బిళ్ళను విడుదల చేశారు. ఈ కార్యక్రమంలో ప్రధాన మంత్రి శ్రీ మోదీ ప్రసంగిస్తూ గురు గోబింద్ సింగ్ జీ ఎంతో మంది ప్రజలకు ఏ విధంగా ప్రేరణనిచ్చారో ప్రపంచం తెలుసుకోవాలన్నారు. గురు గోబింద్ సింగ్ జీ తన బోధనలలో విజ్ఞానాన్ని కేంద్ర బిందువుగా చేసుకున్నారని, ఆయన తన ఆలోచనలు మరియు ఆదర్శాల ద్వారా ఎంతో మంది ప్రజలకు స్ఫూర్తిని అందించారని ప్రధాన మంత్రి చెప్పారు. ఆయన పరాక్రమానికి తోడు, గురు గోబింద్ సింగ్ జీ వ్యక్తిత్వంలో అభినందన యోగ్యమైన ఇతర అంశాలు ఉన్నాయని ప్రధాన మంత్రి పేర్కొన్నారు. సంఘంలో ఏ రూపంలోనైనా వివక్షను గురు గోబింద్ సింగ్ జీ విశ్వసించలేదని, ప్రతి ఒక్కరిని సమానంగానే ఆయన చూశారని ప్రధాన మంత్రి శ్రీ మోదీ అన్నారు. మద్యం ప్రభావం నుండి భావి తరాలను కాపాడడం కోసం బిహార్ ముఖ్యమంత్రి శ్రీ నితీశ్ కుమార్ చేస్తున్న కృషిని ప్రధాన మంత్రి అభినందించారు. దేశ అభివృద్ధిలో బిహార్ ప్రధాన పాత్రను పోషించగలుగుతుందని ప్రధాన మంత్రి స్పష్టం చేశారు.
ఏశియ‌న్ గేమ్స్ 2018 లో శ్రేష్ఠ ప్ర‌ద‌ర్శ‌న ను క‌న‌బ‌ర‌చిన భార‌తీయ బృందానికి అభినంద‌న‌లు తెలిపిన ప్ర‌ధాన మంత్రి

ఏశియ‌న్ గేమ్స్ 2018 లో శ్రేష్ఠ ప్ర‌ద‌ర్శ‌న ను క‌న‌బ‌ర‌చిన భార‌తీయ బృందానికి ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. “ఏశియ‌న్ గేమ్స్ 2018 ముగియ‌నున్న సంద‌ర్భంగా, చ‌క్క‌ని ప్ర‌ద‌ర్శ‌న‌ ను ఇచ్చిన భార‌తీయ బృందాన్ని నేను మరో మారు ప్ర‌శంసిస్తున్నాను. ఏశియ‌న్ గేమ్స్ చ‌రిత్ర లో 2018 సంవత్సరపు క్రీడ‌లు భార‌త‌దేశానికి ఉత్త‌మ ఫలితాలను అందించాయి. ఈ క్రీడ‌ల‌లో పాల్గొన్న ప్ర‌తి ఒక్క క్రీడాకారుడు/ ప్రతి ఒక్క క్రీడాకారిణి భార‌త‌దేశానికి గ‌ర్వ‌కారణంగా నిల‌చారు. ఏశియ‌న్ గేమ్స్ 2018 లో, చారిత్ర‌కంగా మ‌నం దృఢంగా ఉన్న పోటీ ల‌లో మ‌న స్థానాన్ని బల ప‌ర‌చుకొన్నాం. అలాగే, ఇదివ‌ర‌కు మ‌నం గెలవని క్రీడ‌ల‌లోనూ ప్ర‌శంసాపాత్రులమయ్యాం. ఇది ఎంతో సానుకూల‌మైనటువంటి సంకేతం; ఇది భార‌తీయ క్రీడ ల‌కు శుభాన్ని ఇస్తుంది. శిక్ష‌కులకు, స‌హాయ‌క సిబ్బంది కి, క్రీడాకారుల త‌ల్లితండ్రులకు, కుటుంబ స‌భ్యులకు, క్రీడాకారుల స్నేహితుల‌కు ఇవే నా ప్ర‌ణామాలు. మ‌న విజేత‌ ల‌కు నిరంత‌రం మ‌ద్ద‌తు ను అందిస్తున్నందుకు మీకు నా శుభాకాంక్షలు. మ‌న క్రీడాకారులు వారి భావి ప్ర‌య‌త్నాల లోనూ రాణించు గాక‌! ఇంత‌టి స్మ‌ర‌ణీయ‌మైన ఏశియ‌న్ గేమ్స్ 2018 కి ఆతిథ్యాన్ని ఇచ్చిన ఇండోనేశియా ప్ర‌జ‌ల‌కు మ‌రియు అధ్య‌క్షులు శ్రీ జోకో విడోడో కు ఇవే నా అభినంద‌న‌లు. ఈ క్రీడ‌లు క్రీడాకారుల ఘ‌న‌మైన ప్ర‌ద‌ర్శ‌న‌లకు సాక్షీభూత‌మ‌య్యాయి. అంతేకాక, క్రీడా స్ఫూర్తి ని ఎంతో చ‌క్క‌గా క‌ళ్ళ‌కు క‌ట్టాయి” అని ప్ర‌ధాన మంత్రి ట్విట‌ర్ లో వరుస గా వ్రాసిన వాక్యాలలో పేర్కొన్నారు.
ప్ర‌యాణ స‌మ‌యాన్ని త‌గ్గించేందుకు నోయిడా, ద‌క్షిణ ఢిల్లీల మ‌ధ్య‌న  ఏర్పాటు చేసిన నూత‌న మెట్రో లైన్‌ను డిసెంబ‌ర్ 25న ప్రారంభించ‌నున్న ప్ర‌ధాని

ఢిల్లీ మెట్రో నిర్మించిన నూత‌న మెజెంటా మెట్రో రైల్ లైనును ఈ నెల 25న ప్ర‌ధాని శ్రీ న‌రేంద్ర‌మోదీ ప్రారంభించ‌నున్నారు. ఈ కొత్త లైను నోయిడాలోని బొటానిక‌ల్ ఉద్యాన‌వ‌నాన్ని, ఢిల్లీలోని క‌ల్కాజీ మందిర్ తో క‌లుపుతుంది. ఈ లైను కార‌ణంగా నోయిడా, ద‌క్షిణ ఢిల్లీల మ‌ధ్య‌న గ‌ల దూరం గ‌ణ‌నీయంగా త‌గ్గ‌నుంది. ఈ సంద‌ర్భంగా నోయిడాలో ఏర్పాటు చేసిన బ‌హిరంగ స‌భ‌నుద్దేశించి ప్ర‌ధాని ప్ర‌సంగిస్తారు. దేశంలో న‌గ‌ర ప్రాంతాల్లో ర‌వాణా సౌక‌ర్యాల‌ను ఆధునీక‌రించాల‌నే కేంద్ర ప్ర‌భుత్వ సంక‌ల్పానికి అనుగుణంగా ఈ నూత‌న మెట్రో రైలును నిర్మించ‌డం జ‌రిగింది. సాంకేతికత‌కు పెద్ద పీట వేస్తూ, ప‌ర్యావ‌ర‌ణ హిత న‌గ‌ర ర‌వాణా వ్య‌వ‌స్థ‌ల‌ను నెల‌కొల్పడానికి అనుగుణంగా కేంద్రం చేప‌ట్టిన కార్య‌క్ర‌మ‌మిది. ఈ ఏడాది ప్ర‌ధాని శ్రీ న‌రేంద్ర మోదీ చేతుల మీదుగా ప్రారంభ‌మ‌వుతున్న మూడోమెట్రో లైను ఇది. ఈ సంవ‌త్స‌రం జూన్ నెల‌లో ఆయ‌న కొచ్చి మెట్రో ను జాతికి అంకితం చేశారు. న‌వంబ‌ర్ నెల‌లో హైద‌రాబాద్ మెట్రోను ప్రారంభించారు. ఈ రెండు ప్రారంభోత్స‌వాల స‌మ‌యంలో చేసిన‌ట్టుగానే ఈ సారి కూడా ప్ర‌ధాని ఈ నూత‌న మెట్రో రైలు లైనులో ప్ర‌యాణం చేసి ఆ త‌ర్వాత బ‌హిరంగ‌స‌భ‌ను ఉద్దేశించి మాట్లాడ‌తారు. రాజ‌ధాని ప్రాంతంలో ప‌లు కార్య‌క్ర‌మాలకు హాజ‌రు కావ‌డానికిగాను ప్ర‌ధాని శ్రీ న‌రేంద్ర‌మోదీ త‌ర‌చూ మెట్రో రైలులో ప్ర‌యాణం చేస్తున్నారు. 2016 జ‌న‌వ‌రిలో ఫ్రాన్స్ అధ్య‌క్షుడు శ్రీ ఫ్రాంకోయిస్ హొలాండే తో క‌లిసి ప్ర‌ధాని శ్రీ న‌రేంద్ర‌మోదీ ఢిల్లీనుంచి గుర‌గావ్ వ‌ర‌కూ ప్ర‌యాణం చేశారు. ఆ త‌ర్వాత వారు అక్క‌డ అంత‌ర్జాతీయ సౌర వేదిక ప్ర‌ధాన కార్యాల‌యంకోసం శంకుస్థాప‌న చేశారు. ఈ ఏడాది ఏప్రిల్ నెల‌లో ప్ర‌ధాని శ్రీ మోదీ, ఆస్ట్రేలియా ప్ర‌ధాని శ్రీ మాల్క‌మ్ ట‌ర్న్ బుల్ తో క‌లిసి అక్ష‌ర ధామ్ దేవాల‌యంవ‌ర‌కూ మెట్రోలో ప్రయాణం చేశారు. వేగంగా ప్ర‌యాణం చేయ‌డానికి వీలుగా వుండే ర‌వాణా వ్య‌వ‌స్థ‌ల‌ద్వారా క‌నెక్టివిటీని పెంచాలనే ల‌క్ష్యాన్ని దృష్టిలో పెట్టుకొని కేంద్ర ప్ర‌భుత్వం గ‌త మూడున్న సంవ‌త్స‌రాల‌లో తొమ్మిది మెట్రో ప్రాజెక్టుల‌ను ప్రారంభించింది. దాదాపుగా 165 కిలోమీట‌ర్ల దూరం వుండే మెట్రో ప్రాజెక్టులివి.. 140 కిలోమీట‌ర్ల దూరంగ‌ల ఐదు నూత‌న మెట్రో రైలు ప్రాజెక్టుల‌కు కేంద్రం ఆమోదం తెలిపింది. 250 కిలోమీట‌ర్ల దూరంగ‌ల మెట్రో లైన్ల‌ను రాబోయే రెండు సంవ‌త్స‌రాల‌లో చేప‌ట్టాల‌ని ప్ర‌తిపాదించ‌డం జ‌రిగింది.
భార‌త‌దేశం మ‌రియు ఈక్వ‌టోరియ‌ల్ గినియ కు మ‌ధ్య సాంప్ర‌దాయ‌క వైద్య ప‌ద్ధ‌తుల రంగంలో స‌హ‌కారానికి సంబంధించిన ఎంఒయు కు ఆమోదం తెలిపిన మంత్రివ‌ర్గం

భార‌త‌దేశం మ‌రియు ఈక్వ‌టోరియ‌ల్ గినియ కు మ‌ధ్య సాంప్ర‌దాయ‌క వైద్య ప‌ద్ధ‌తుల రంగంలో స‌హ‌కారానికి ఉద్దేశించినటువంటి అవ‌గాహ‌న పూర్వ‌క ఒప్పంద ప‌త్రానికి (ఎమ్ఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 ఏప్రిల్ 8వ తేదీన సంత‌కాలు అయ్యాయి. సాంప్ర‌దాయ‌క వైద్య ప‌ద్ధతుల రంగంలో ఉభ‌య దేశాల మ‌ధ్య ద్వైపాక్షిక స‌హ‌కారాన్ని ఈ ఎమ్ఒయు ప్రోత్స‌హిస్తుంది. ప‌రిశోధ‌న‌, శిక్ష‌ణ కోర్సులు, స‌మావేశాలు మ‌రియు నిపుణుల డిప్యుటేష‌న్ ల‌ను నిర్వ‌హించ‌డానికి అవ‌స‌ర‌మైన ఆర్థిక వ‌న‌రుల‌ను ఆయుష్ మంత్రిత్వ శాఖ కు కేటాయించిన బ‌డ్జెట్ మ‌రియు ఇప్ప‌టికే అమ‌లవుతున్నటువంటి ప్ర‌ణాళికా ప‌థ‌కాల నుండి వెచ్చించ‌డం జ‌రుగుతుంది.
డాక్టర్ తెంసులాఆవో కన్నుమూత పట్ల సంతాపం తెలిపిన ప్రధాన మంత్రి

డాక్టర్ తెంసులా ఆవో కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. డాక్టర్ తెంసులా ఆవో తన సాహితీ కృతుల మాధ్యమం ద్వారా, అద్భుత నాగా సంస్కృతి ని లోకప్రియత్వం సంపాదించి పెట్టడం లో ఒక మహత్వపూర్ణమైన భూమిక ను నిర్వర్తించారు. ప్రధాన మంత్రి ఒక ట్వీట్ లో – ‘‘డాక్టర్ తెంసులా ఆవో ఇక లేరని తెలిసి దు:ఖిస్తున్నాను. ఆమె తన సాహితీ కృతుల మాధ్యమం ద్వారా, అద్భుత నాగా సంస్కృతి కి లోకప్రియత్వాన్ని సంపాదించి పెట్టడం లో ఒక మహత్వపూర్ణమైన పాత్ర ను పోషించారు. విద్య రంగం లో మరియు సంస్కృతి రంగం లో ఆమె ప్రయాస లు ఎన్నదగినవి గా ఉన్నాయి. ఆమె కుటుంబాని కి మరియు ఆమె స్నేహితుల కు ఇదే నా సంతాపం. ఆ ఈశ్వరుడు ఆమె ఆత్మ కు శాంతి ని ప్రసాదించుగాక’’ అని పేర్కొన్నారు.
బెల్ మాంట్ కూట‌మి స‌చివాల‌యానికి మ‌ద్ద‌తునిచ్చే స‌హ‌కార ఒప్పందానికి మంత్రివర్గం ఆమోదం

బెల్ మాంట్ కూట‌మి స‌చివాల‌యానికి 2015 జ‌న‌వ‌రి నుంచి 2017 డిసెంబ‌రు వ‌ర‌కు మ‌ద్ద‌తిచ్చేందుకు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశమైన కేంద్ర మంత్రివర్గం ఆమోదం తెలిపింది. ఈ మేర‌కు 40,000 యూరోల అంచ‌నా వ్య‌యంతో ఫ్రెంచ్ నేషనల్ రిసర్చ్ ఏజెన్సీ (ఎఎన్ఆర్)తో స‌హ‌కార ఒప్పందానికి అంగీకారం తెలిపింది. అంతేకాకుండా 2017 త‌రువాత కూడా బెల్ మాంట్ కూట‌మి స‌చివాల‌యానికి ఆర్థిక మ‌ద్ద‌తును కొన‌సాగించేందుకు ఆమోదించింది. బెల్ మాంట్ కూట‌మి 2009లో ఏర్పాటైంది.. భౌగోళిక ప‌ర్యావ‌ర‌ణ మార్పుల‌పై ప‌రిశోధ‌న‌తో పాటు అంతర్జాతీయ వైజ్ఞానిక మండ‌ళ్ల‌కు నిధులందించే ప్ర‌పంచ అగ్ర, వ‌ర్ధ‌మాన దేశాలతో కూడిన ఉన్న‌త‌ స్థాయి బృందంగా ఇది రూపుదిద్దుకుంది. అంత‌ర్జాతీయ ప‌ర్యావ‌ర‌ణ ప‌రిశోధ‌న ప్రాథ‌మ్యాలను గుర్తించి, అధ్య‌య‌నం చేసి, స‌మాజానికి అందించే అవ‌కాశాల‌ను ఈ కూట‌మి క‌ల్పిస్తుంది. ఈ దిశ‌గా అంత‌ర్జాతీయ వ‌న‌రుల స‌మ‌న్వ‌యంతో పాటు స‌హ‌జ‌ శాస్త్రవేత్తలు, సామాజిక శాస్త్రవేత్త‌ల మ‌ధ్య వేగ‌వంత‌మైన బ‌హుళ జాతీయ స‌హ‌కార ప‌రిశోధ‌నల‌ ద్వారా దోహ‌ద‌ప‌డుతుంది. ఆస్ట్రేలియా, బ్రెజిల్‌, కెన‌డా, యూరోపియన్ క‌మిష‌న్, ఫ్రాన్స్‌, జ‌ర్మ‌నీ, జ‌పాన్‌, నెద‌ర్లాండ్స్‌, ద‌క్షిణాఫ్రికా, యునైటెడ్ కింగ్ డమ్, యునైటెడ్ స్టేట్స్ ఆఫ్ అమెరికా త‌దిత‌ర దేశాల‌తో పాటు భార‌తదేశం కూడా బెల్ మాంట్ కూట‌మిలో స‌భ్య‌త్వదేశంగా ఉంది. కేంద్ర భూ విజ్ఞాన‌ శాస్త్ర మంత్రిత్వ శాఖ (ఎమ్ఒఇఎస్) 2012 నుండి బెల్ మాంట్ కూట‌మిలో భార‌తదేశానికి ప్రాతినిధ్యం వ‌హిస్తోంది. ఈ కూట‌మి కార్య‌కలాపాల‌ను స‌మ‌న్వ‌యం చేసేందుకు ఇందులో స‌భ్య‌త్వదేశాలు వంతుల‌వారీగా దీని స‌చివాల‌యానికి ఆతిధ్య‌మిస్తుంటాయి. ఇందులో భాగంగా 2015 జ‌న‌వ‌రిలో ఆ బాధ్య‌త‌లు స్వీక‌రించిన ఫ్రాన్స్‌లోని ANR సంస్థ 2017 డిసెంబరువ‌ర‌కూ ఆతిథ్య‌మిస్తోంది. ఇందుకయ్యే వ్య‌యాన్ని బెల్ మాంట్ కూట‌మిలోని స‌భ్య‌త్వదేశాలు న‌గ‌దు, ఇత‌ర‌త్రా రూపాలలో భరించాల్సి ఉంటుంది. ప్ర‌భావం: కూట‌మి కార్య‌క‌లాపాలు నిరంత‌రాయంగా కొన‌సాగేందుకు, కార్యాచ‌ర‌ణ‌ను స‌జావుగా స‌మ‌న్వ‌యం చేసుకునేందుకు ఈ ఒప్పందం దోహ‌ద‌ప‌డుతుంది. ఇందులో భాగంగా భార‌తదేశం ఇప్ప‌టికే 4 స‌హ‌కార ప‌రిశోధ‌న కార్యాచ‌ర‌ణ‌ల (సిఆర్ఎ ల)లో భాగ‌స్వామిగా ఉండ‌టంతో పాటు కార్య‌క‌లాపాల‌ను స‌చివాల‌యం స‌మ‌న్వ‌యం చేస్తున్నందున భార‌తదేశ శాస్త్ర ప‌రిశోధ‌న‌ల‌ స‌మాజం ఈ ఒప్పందం వ‌ల్ల ల‌బ్ధి పొందుతుంది. పూర్వరంగం: బెల్ మాంట్ కూట‌మి 2009లో ఏర్పాటైన‌ప్ప‌టి నుండి దీనికి అధ్య‌క్ష‌త వ‌హించే దేశ‌పు తాత్కాలిక స‌చివాల‌యం ఆ కార్య‌క‌లాపాల‌ను స‌మ‌న్వ‌యం చేస్తోంది. స‌హాధ్య‌క్ష‌త బాధ్య‌త‌లు వంతుల‌వారీగా చేప‌ట్టే ప‌రిస్థితి ఉన్నందువ‌ల్ల స‌చివాల‌యం కూడా వంతుల‌వారీగా.. కొన్ని సంద‌ర్భాలలో ఇత‌ర ఖండాలకు, కాల మండ‌లాల‌కూ మారుతూంటుంది. కూట‌మి కార్య‌క‌లాపాలు నిరంత‌రాయంగా కొన‌సాగేలా పూర్తి కాల‌పు స‌చివాల‌యాన్ని వంతుల‌వారీగా నిర్వ‌హించేందుకు స‌భ్య‌త్వదేశాలు అంగీక‌రించాయి. ఆ మేర‌కు ఫ్రాన్స్‌కు చెందిన ఎఎన్ఆర్ 2015 జ‌న‌వ‌రి నుండి 2017 డిసెంబ‌రు దాకా బాధ్య‌త‌లు స్వీక‌రించింది.
న్యూజీలాండ్ ప్ర‌ధాని జసిండా ఆర్‌ డ‌ర్న్ తో స‌మావేశ‌మైన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్స‌రం సెప్టెంబ‌ర్ 25వ తేదీ నాడు న్యూ యార్క్ లో జ‌రుగుతున్న యుఎన్‌జిఎ స‌మావేశాల సంద‌ర్భం గా న్యూజీలాండ్ ప్ర‌ధాని జసిండా ఆర్‌ డ‌ర్న్ తో భేటీ అయ్యారు. ఉభ‌య నేత‌ లు ద్వైపాక్షిక సంబంధాల ను స‌మీక్షించ‌డం తో పాటు రాజ‌కీయాలు, ఆర్థికం, ర‌క్ష‌ణ, భద్రత మరియు ఇరు దేశాల ప్ర‌జ‌ల మ‌ధ్య పరస్పర సంబంధాల ను పెంపొందించుకోవ‌డం కోసం చేప‌ట్ట‌వ‌ల‌సిన చ‌ర్య‌ల‌ పై సైతం చ‌ర్చించారు. మ‌నీలా లో 2017వ సంవ‌త్స‌రం న‌వంబ‌ర్ లో వారు ఇరువురూ జ‌రిపిన స‌మావేశాన్ని గురించి గుర్తు కు తెచ్చుకొంటూ, 2016వ సంవ‌త్స‌రం అక్టోబ‌ర్ లో న్యూజీలాండ్ పూర్వ ప్ర‌ధాని భార‌త‌దేశాన్ని సంద‌ర్శించిన తరువాత ఏర్పాటైన నూతన సంస్థాగ‌త యంత్రాంగాల ద్వారా ద్వైపాక్షిక సంబంధాలు వర్ధిల్లాయన్నారు. యుఎన్‌జిఎ స‌మావేశాల నేపథ్యం లో ‘‘స‌మ‌కాలీన సమయం లో గాంధీ యొక్క ప్రాసంగికత’’ అనే అంశం పై 2019వ సంవ‌త్స‌రం సెప్టెంబ‌ర్ 24వ తేదీన ఏర్పాటైన కార్య‌క్ర‌మం లో పాలు పంచుకోవాలంటూ పంపించిన ఆహ్వానాన్ని స్వీకరించినందుకుగాను ప్ర‌ధాని ఆర్ డ‌ర్న్ కు శ్రీ మోదీ ధ‌న్య‌వాదాలు తెలిపారు. ‘‘ఇండియా 2022 – ఇన్ వెస్టింగ్ ఇన్ ది రిలేశన్‌ శిప్’’ పేరు తో తాను ఒక నూత‌న వ్యూహాత్మక ప‌త్రాన్ని తీసుకు వ‌చ్చిన‌ట్లు, ఇది న్యూజీలొండ్ ఇంక్. ఇండియా స్ట్రాటజీ 2011 యొక్క విస్తృత రూపం గా ఉన్నట్లు న్యూజీలాండ్ ప్ర‌ధాని ఈ సంద‌ర్భం గా ప్ర‌ధాన మంత్రి శ్రీ మోదీ కి చెప్పారు. భార‌త మూలాలు కలిగిన వారు మ‌రియు న్యూజీలాండ్ లో విద్య ను అభ్యసిస్తున్న విద్యార్థులు రెండు దేశాల న‌డుమ ముఖ్య సేతువు గా ఉన్నార‌ని, వారు ఇరు దేశాల మ‌ధ్య మైత్రి బంధాని కి గొప్ప తోడ్పాటు ను అందిస్తున్నార‌ని ప్ర‌ధాని ఆర్ డ‌ర్న్ అన్నారు. నేతలు ఉభయులూ అంత‌ర్జాతీయ ఉగ్ర‌వాదం సహా ఇరు ప‌క్షాల హితం ముడిపడివున్న ప్రాంతీయ అంశాలను, అలాగే ప్ర‌పంచ అంశాల ను గురించి చర్చించారు. ఈ విషయాల లో రెండు దేశాల కు ఒకే విధమైన అభిప్రాయాలు ఉండ‌టాన్ని నేత‌ లు ప్ర‌శంసించారు. ఇరు దేశాలూ పుల్‌వామా, ఇంకా క్రైస్ట్ చ‌ర్చ్ ల‌లో జరిగిన ఉగ్ర‌వాద దాడుల ను తీవ్రం గా ఖండించాయి. ఈ ఘటనల అనంత‌రం ఒక ప‌క్షానికి మ‌రొక ప‌క్షం మ‌ద్ధ‌తు ను వ్య‌క్తం చేశాయి. క్రైస్ట్ చ‌ర్చ్ కాల్ ఆఫ్ యాక్శన్ పట్ల న్యూజీలాండ్ మ‌రియు ఫ్రాన్స్ జమిలి గా నడుంకట్టి చేపట్టిన కార్యక్రమాన్ని కూడా భార‌త‌దేశం స‌మ‌ర్ధించింది.
సెంట్రల్ అమ్యూనిషన్ డిపో లో అగ్నిప్రమాదం సంభవించి ప్రాణనష్టం జరగడం పట్ల దు:ఖం వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ మహారాష్ట్ర లోని పుల్ గాఁవ్ లో ఉన్న సెంట్రల్ అమ్యూనిషన్ డిపో లో అగ్నిప్రమాదం సంభవించి, ప్రాణనష్టం జరగడం పట్ల దు:ఖం వ్యక్తం చేశారు. “మహారాష్ట్ర లోని పుల్ గాఁవ్ లో ఉన్న సెంట్రల్ అమ్యూనిషన్ డిపో లో అగ్నిప్రమాదం సంభవించి, ప్రాణనష్టం జరిగినందుకు చింతిస్తున్నాను. ఈ సందర్భంగా కుటుంబ సభ్యులను కోల్పోయిన వారి బాధను నేను కూడా పంచుకొంటున్నాను. గాయపడిన వారు వెంటనే కోలుకోవాలని ప్రార్థిస్తున్నాను. రక్షణ శాఖ మంత్రి శ్రీ మనోహర్ పర్రీకర్ ను ప్రమాద స్థలానికి తరలి వెళ్లి, అక్కడి పరిస్థితిని సమీక్షించవలసిందని కోరాను” అని ప్రధాన మంత్రి ట్విటర్ లో పేర్కొన్నారు.